jkorsvik/nowiki_second_scrape_merged huggingface dataset:
Bjørkevårmåler

Bjørkevårmåler (Archiearis parthenias) er en sommerfugl som tilhører familien egentlige målere (Geometridae). Denne arten, som finnes over hele Norge, flyr tidlig på våren i solskinn. Den svermer mellom trekronene og kommer ikke så ofte ned til bakken. Den ligner på slektningen ospevårmåler (Archiearis notha), men skilles lettest fra denne på at forvingene er mer kontrastrikt tegnede i mørkbrunt og hvitt.


== Utseende ==
En middelsstor (vingespenn 30 – 35 mm), nokså robust måler. Da den mest holder seg oppe i trekronene får man sjelden sett den på nært hold, men en middelsstor, brun sommerfugl som flyr rundt mellom bjørketrærne i solskinn i april er sannsynligvis denne arten. Kroppen er kledt med lange, oppstående hår som gir den et nokså rufsete utseende. Antennene er sagtakkede hos hannen, trådformede hos hunnen. Kroppen er noe kraftigere og lysere på farge (mørkbrun, ikke svart) enn hos ospevårmåleren. Forvingen er arvtundet trekantet, mørkbrunt spraglete med et ufullstendig, nokså bredt, hvitt tverrbånd i den ytre halvdelen, utenfor dette med en hvit flekk ved fremkanten. Bakvingen er oransje med smal, mørkbrun ytterkant (smalere enn hos ospevårmåleren), en stor, firkantet, brun flekk som går ut fra innerkanten og en liten, oval flekk foran denne.


== Levevis ==
Denne arten er knyttet til bjørk (Betula spp.), som er larvenes næringsplante. Den overvintrer som puppe. Den flyr alltid tidlig om våren, men tidspunktet vil variere med breddegrad og høyde over havet. I lavlandet i Rogaland kan den være på vingene alt i mars, mens den i fjellbjørkeskogen kan fly så sent som begynnelsen av juni. Bjørkevårmåleren er dagaktiv, og flyr bare i solskinn. Når den ikke flyr, kan den sitte og sole seg på en kvist.


== Utbredelse ==
Arten forekommer i Mellom- og Nord-Europa, og videre østover gjennom Russland til Japan. I Norge forekommer den over hele landet og er vanlig de fleste steder.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) bjørkevårmåler i Encyclopedia of Life 
(en) bjørkevårmåler i Global Biodiversity Information Facility 
(no) bjørkevårmåler hos Artsdatabanken 
(sv) bjørkevårmåler hos Dyntaxa 
(en) bjørkevårmåler hos Fauna Europaea 
(en) bjørkevårmåler hos NCBI 
(en) Kategori:Archiearis parthenias – bilder, video eller lyd på Wikimedia Commons 
(en) Archiearis parthenias – galleri av bilder, video eller lyd på Wikimedia Commons 
Nettsiden Svenska Fjärilar, med bildegalleri
Nettsiden Norges sommerfugler
Nettsiden Lepidoptera.no
Brungylt

Brungylt (Acantholabrus palloni) er en fiskeart i gruppen leppefisker. Den er eneste art i slekten Acantholabrus. Den blir inntil 25 cm lang og lever fra 30-270 meters dyp, men der er gjort en del observasjoner grunnere. Brungylt er utbredt fra Gabon i Afrika og nordover til Norge. Den finnes også i Middelhavet og Adriaterhavet.


== Litteratur ==
Moen, Frank Emil (2003). Dyreliv i havet - Nordeuropeisk marin fauna (3 utg.). Kristiansund: KOM Forlag. ISBN 82-90823-54-1. Pethon, Per (2005). Aschehougs store fiskebok (5 utg.). Oslo. ISBN 82-03-23247-7. 


== Eksterne lenker ==
(en) Brungylt – oversikt og omtale av artene i WORMS-databasen 
(en) Brungylt i Encyclopedia of Life 
(en) Brungylt i Global Biodiversity Information Facility 
(no) Brungylt hos Artsdatabanken 
(sv) Brungylt hos Dyntaxa 
(en) Brungylt hos FishBase 
(en) Brungylt hos Fossilworks 
(en) Brungylt hos ITIS 
(en) Brungylt hos NCBI 
(en) Kategori:Acantholabrus palloni – bilder, video eller lyd på Wikimedia Commons 
Acantholabrus palloni – detaljert informasjon på Wikispecies 
(en) Acantholabrus palloni (Risso, 1810) Scale-rayed wrasse - FishBase
Screaming Trees

Screaming Trees var et amerikansk grunge-band fra Ellensburg, Washington, som ble dannet i 1985 og oppløst i 2000.  Bandet besto av vokalist  Mark Lanegan, gitarist Gary Lee Conner, bassist Van Conner, og trommeslager Mark Pickerel. Pickerel ble i 1991 erstattet med Barrett Martin. Screaming Trees ble kjent som en del av grunge-bevegelsen på begynnelsen av 1990-tallet, sammen med band som Alice in Chains, Pearl Jam, Nirvana og Soundgarden, og var en av de mest suksessrike underground-bandene. Selv om bandet er forbundet med grunge eksperimenterte de også med hardrock og psykedeliske elementer. I 1986 debuterte de med albumet Clairvoyance. Bandet ga ut sju studioalbum, fem EP-er, og tre samlealbum.


== Diskografi ==


=== Studioalbum ===


== Eksterne lenker ==
Offisielt nettsted 
(en) Screaming Trees på Internet Movie Database 
(en) Screaming Trees på Apple Music 
(en) Screaming Trees på Discogs 
(en) Screaming Trees på MusicBrainz 
(en) Screaming Trees på Spotify 
(en) Screaming Trees på Songkick 
(en) Screaming Trees på Last.fm 
(en) Screaming Trees på AllMusic
Liste over Libanons presidenter

Dette er en liste over Libanons presidenter. Selv om det ikke er spesifikt skrevet i konstitusjonen, har en muntlig enighet kjent som Nasjonalpakten (al-mithaq al-watani), besluttet i 1943, resultert i at tittelbæreren har vært maronittkristen i hver eneste valgperiode siden den gang. Flere av presidentene før 1943 kom fra ikke-maronittiske sekter, selv om de var kristne.
Presidenten velges av Det libanesiske parlamentet for en seksårsperiode. Teoretisk sett kan han bli valgt av et simpelt flertall, men i praksis blir han normalt valgt ved en oppnåelse av konsensus mellom landets politiske fraksjoner.


== Før uavhengigheten ==
Charles Debbas: 26. mai 1926 – 2. januar 1934
Privat-Antoine Aubouard (konstituert): 2. – 30. januar 1934
Habib Pacha Es-Saad: 30. januar 1934 – 20. januar 1936
Emile Edde: 20. januar 1936 – 4. april 1941
Pierre-Georges Arlabosse (konstituert): 4 – 9. april 1941
Alfred Naqqache: 9. april 1941 – 18. mars 1943
Ayub Thabit (konstituert): 19. mars – 21. juli 1943
Petro Trad: 22. juli – 30. september 1943


== Etter uavhengigheten ==
Bechara El Khoury: 21. september – 11. november 1943
Emile Edde: 11. – 22. november 1943
Bechara El Khoury: 22. november 1943 – 18. september 1952
Statsminister Fuad Chehab (konstituert): 18. – 22. september 1952
Camille Chamoun: 23. september 1952 – 22. september 1958
Fuad Chehab: 23. september 1958 – 22. september 1964
Charles Helou: 23. september 1964 – 22. september 1970
Suleiman Frangieh: 23. september 1970 – 22. september 1976
Elias Sarkis: 23. september 1976 – 22. september 1982
Bashir Gemayel: 23. august 1982 – 14. september 1982 valgt til president, drept i et attentat ti dager før overtakelse som president
Amine Gemayel: 23. september 1982 – 22. september 1988
Statsminister Michel Aoun (konstituert): 22. september – 13. oktober 1989
René Moawad: 5. november – 22. november 1989
Elias Hrawi: 24. november 1989 – 24. november 1998
Émile Lahoud: 24. november 1998 – 23. november 2007
Statsminister Fouad Siniora (konstituert): 24. november 2007 – 25. mai 2008
Michel Suleiman: 25. mai 2008 - 2014
Michel Aoun: 2016 -


== Eksterne lenker ==
Artikkelen har ingen egenskaper for offisielle lenker i Wikidata
Achoerodus

Achoerodus er en gruppe leppefisker som består av to arter. Artene lever i nærheten av korallrev utenfor sørlige deler av Australia og rundt Tasmania


== Eksterne lenker ==
(en) Achoerodus – oversikt og omtale av artene i WORMS-databasen 
(en) Achoerodus i Encyclopedia of Life 
(en) Achoerodus i Global Biodiversity Information Facility 
(en) Achoerodus hos ITIS 
(en) Achoerodus hos NCBI 
(en) Kategori:Achoerodus – bilder, video eller lyd på Wikimedia Commons 
Achoerodus – detaljert informasjon på Wikispecies
River (Michael Hunter-album)

River er et studioalbum av den britiske lydteknikeren, plateprodusenten og musikeren Michael Hunter. Albumet ble utgitt i juli 1995.
Musikken på River hører til ambient-stilen. I tillegg til det stemningsfulle, elektroniske og melodiløse lydbildet, har albumet også enkelte temaer og effekter fra rock-gruppa Marillions musikk før 1994. Michael Hunter var assisterende tekniker ved Parr Street Studios i Liverpool, der Marillion spilte inn deler av albumet Brave (utgitt 1994), og ble senere engasjert av Marillion som studiotekniker, keyboardtekniker og produsent. River ble laget for å skape en ambient stemning foran Marillions konserter på Brave-turnéen, der de framførte hele konseptalbumet Brave. Musikken ble så populær at Michael Hunter og Marillion valgte å gi den ut på CD etter at turnéen var over.
River ble først utgitt på Marillions eget plateselskap Racket Records og solgt kun til medlemmer av gruppas fanklubb The Web. Noe senere ble albumet sammen med flere av gruppas halvoffisielle live-utgivelser solgt også til ikke-medlemmer. I mars 2002 ble albumet gjenutgitt som en del av Marillions Front Row Club – en serie med hovedsakelig live-opptak utgitt for spesielt interesserte fans.

It's good with joss sticks...


== Sporliste ==
«I» (14.46)
«II» (3.06)
«III» (4.01)
«IV» (7.59)
«V» (1.03)
«VI» (1.32)
«VII» (9.56)Musikken framstår som en løpende komposisjon, uten pause mellom sporene. All musikk er komponert og framført av Michael Hunter.


== Eksterne lenker ==
Informasjon om River på Marillions nettside
Soldathjemmet

Soldathjemmet i Stavern, opprinnelig kalt Soldatenheim Stavern, er et aktivitetshotell og selskapslokale i Stavern i Vestfold som ble bygd av tyske okkupasjonsmyndigheter under andre verdenskrig som et Soldatenheim. Det åpnet med militær pomp og prakt 17. mai 1942 som et samlingssted for tyske soldater og et rekonvalesentsted for sårede og krigstrette fra frontene i Europa.
Da krigen var over 8. mai 1945, fungerte bygningen som oppsamlingssted for arrestanter i Stavern og Brunlanes, blant annet medlemmer i Nasjonal Samling (NS) og «tyskerjenter», og som kommandosentral og opplæringssted for frigjøringsstyrkene. Da ble også betegnelsen Soldatenheim fornorsket til «Soldathjemmet». Fra august 1945 til våren 1980 holdt Stavern kommunale kino til i midtbygningens store sal. På nyåret i 1990 tok man bygningen i bruk som sanitetsskole under Luftforsvarets Skoler Stavern. Dette tok slutt sommeren 2002.
Etter to års restaurering ble Soldathjemmet i 2017 åpnet som overnattingssted og selskapslokale, 75 år etter første innvielse.


== Referanser ==


== Eksterne lenker ==
(no) Offisielt nettsted
Barrett Martin

Barrett Martin (født 14. april 1967 i Olympia, Washington) er mest kjent som trommeslager i musikkgruppene Skin Yard, Mad Season og Screaming Trees.


== Eksterne lenker ==
Offisielt nettsted 
(en) Barrett Martin – kategori av bilder, video eller lyd på Commons 
(en) Barrett Martin på Discogs 
(en) Barrett Martin på MusicBrainz 
(en) Barrett Martin på Songkick 
(en) Barrett Martin på Last.fm 
(en) Barrett Martin på AllMusic
Walter Held

Walter Held (født 1910, død 1942) eller Heinz Epe, som var hans egentlige navn, var en tysk kommunist og journalist som kom til Norge som tysk politisk flyktning i 1934. Han var sentral i den internasjonale venstreopposisjonen (trotskistene) innenfor den kommunistiske bevegelsen, og han spilte en avgjørende rolle når det gjaldt å gjenreise den revolusjonære tradisjonen i Norge i 1930-årene. Sammen med NKP-veteranen Jeanette Olsen var han drivkraften bak tidsskriftet Oktober og den såkalte Oktobergruppa, som blant annet inkluderte forfatterne Helge Krog, Arnulf Øverland og Sigurd Hoel. Internasjonalt samarbeidet han nært med Trotski.
Da Trotski kom til Norge som politisk flyktning i 1935, gjorde Held store anstrengelser for å skaffe en bostedstillatelse fra den nye Arbeiderpartiregjeringen. I desember 1936 bad Trotski justisminister Trygve Lie om tillatelse for å ta med seg Held til Mexico, men regjeringen nektet.
I den påfølgende perioden brukte Held sin energi på å snu AUF mot Den fjerde internasjonale. Men Held var fremdeles et innflytelsesrikt medlem av den tyske venstreopposisjonen, og han arbeidet for publikasjonene Unser Weg og Den Eisen Weg. Han skrev jevnlig for New International – teoretiske, historiske og aktuelle artikler. Han spilte en viktig rolle i granskningen av de stalinistiske Moskvaprosessene.
Da Tyskland invaderte Norge i 1940, måtte Walter Held, som hadde en dødsdom over seg fra en nazistisk domstol, rømme til Sverige sammen med sin norske kone, Synnøve Rosendahl, og deres felles barn, Ivar Roland. I Stockholm fikk Walter Held norsk statsborgerskap. I 1941 fikk han endelig visum til USA, der venstreopposjonen etter krigsutbruddet hadde sin base. Han tok en skjebnesvanger avgjørelse da han bestemte seg for å reise gjennom Stalins Russland for å rekke til USA før visumet gikk ut. I Moskva ble han arrestert, fengslet og året etter myrdet. Han var ennå ikke fylt 32 år. Kjæresten og sønnen på to år døde under ukjente omstendigheter samme år.


== Referanser ==


== Eksterne lenker ==
Tekster av Walter Held
Om mordet på Walter Held
Ospemåler

Ospemåler (Epirranthis diversata) er en sommerfugl som tilhører familien egentlige målere (Geometridae). Den er den eneste representanten for underfamilien Desmobathrinae i Nord-Europa.


== Utseende ==

En middelsstor (vingespenn hos hannen 40 – 45 mm, hos hunnen 31 – 37 mm), brungul måler, vingene med brunlig bestøvning. Hunnen har spissere og mindre vinger enn hannen, og er noe mørkere (brunere) på farge. Kroppen er ganske spinkel, vingene store og brede hos hannen, smalere hos hunnen. De er brungule med innslag av brune skjell, hunnens forvinger er nærmest brune. Forvingen har to utydelige, brune tverrlinjer, den ytterste av disse med en avlang, hvit flekk nær fremkanten. Bakvingen er blekt brungul med en diffus, brun flekk i midten.


== Levevis ==
Arten er knyttet til osp (Populus tremula), som er larvenes næringsplante. De voksne sommerfuglene flyr både om dagen og om natten, i april – juni med hovedflygetiden i mai.


== Utbredelse ==
Arten finnes i Europa nord for Alpene, østover til det midtre Sibir. I Norge er den temmelig vanlig på Østlandet og Sørlandet, på Vestlandet er den bare funnet i Hardanger, det finnes også spredte funn fra Trøndelag og Nord-Norge.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) ospemåler i Encyclopedia of Life 
(en) ospemåler i Global Biodiversity Information Facility 
(no) ospemåler hos Artsdatabanken 
(sv) ospemåler hos Dyntaxa 
(en) ospemåler hos Fauna Europaea 
(en) ospemåler hos NCBI 
(en) Kategori:Epirranthis diversata – bilder, video eller lyd på Wikimedia Commons 
Nettsiden Svenska Fjärilar, med bildegalleri
Nettsiden Norges sommerfugler
USAs Grand Prix 2007

USAs Grand Prix 2007 var et Formel 1-løp arrangert den 17. juni 2007 på Indianapolis Motor Speedway i Indianapolis. Det var det sjuende løpet i Formel 1-sesongen 2007. Dette var også siste gang et Formel 1-løp ble arrangert i USA frem til det igjen var løp på Circuit of the Americas i 2012.
I BMW Sauber ble Robert Kubica, som ble skadet i et voldsomt krasj i Canada, erstattet av den unge tyskeren Sebastian Vettel.
I startoppstillingen sto de to McLaren-bilene til Lewis Hamilton og Fernando Alonso i første rad. Bak dem stod Ferraris Felipe Massa og Kimi Räikkönen. Dette var det tredje løpet på rad med begge Mclaren-førerne i første rad på griden. Debutanten Vettel kvalifiserte seg til syvende startposisjon, bak sin teamkollega Nick Heidfeld og Heikki Kovalainen i Renault.
Løpet ble vunnet av Hamilton foran sin stallkamerat Alonso, som var drøyt 10 sekunder foran Felipe Massa. Vettel kom på en 8.-plass og tok dermed sitt første Formel 1-poeng i sitt debutløp. Han ble også den yngste Formel 1-føreren i historien, 19 år og 349 dager gammel, til å ta et verdensmesterskapspoeng.


== Klassifisering ==


=== Kvalifisering ===


=== Løpet ===

Noter til tabellen:

Takuma Sato foretok en forbikjøring under gult flagg og skulle egentlig fått en gjennomkjøringsstraff, men ettersom han snurret og brøt løpet før han skulle gjennomføre straffen, ble han flyttet ned 10 plasseringer på startoppstillingen i det neste løpet, Frankrike Grand Prix.


== Eksterne lenker ==
(en) 2007 United States Grand Prix – kategori av bilder, video eller lyd på Commons
Pilot Jeff

Pilot Jeff er et norsk band som gjorde seg bemerket midt på 2000-tallet med sin fengende tungrock, inspirert av band som Motorpsycho, Kula Shaker, Queens of the Stone Age og Kyuss. 


== Historikk ==
Pilot Jeff ble til høsten 2004 i Hedmarks hovedstad, Hamar. Bandet begynte som et stoner rock band, men utviklet seg raskt i andre retninger. Musikken er tidvis tung, men med fengende melodiske og lange svevende partier.
Våren 2006 vant bandet bandkonkurransen 3K LIVE. Samme året kom bandet på andreplass i den svensk-norske konkurransen, Landsbylarm. 
Sommeren 2008 gikk Pilot Jeff i oppløsning fordi Henrik flyttet til Tromsø for å studere. Senere på høsten dannet de tre gjenværende medlemmene Autokarma.


== Utgivelser ==
Bandet har to innspillinger på samvittigheten: EP-en «Heavy Weight Mission» og fullengderen «To The Moon». 
Pilot Jeff har i skrivende stund konsentrert seg om konsertvirksomhet i området rundt Hedmark, og har rundt 30 konserter på samvittigheten.
NOU 1992: 3, Miljøavgiftsutvalget

NOU 1992: 3 «Mot en mer kostnadseffektiv miljøpolitikk i 1990-årene», med undertittel «Prinsipper og forslag til bedre prising av miljøet», var en norsk offentlig utredning (NOU) fra et utvalg som ble oppnevnt ved kongelig resolusjon 20. desember 1989. Utredningen ble avgitt til Finans- og tolldepartementet 5. februar 1992.  Utvalget ble ledet av Thorvald Moe, og det blir gjerne referert til som «Miljøavgiftsutvalget».


== Se også ==
NOU 1996: 9, Grønn skattekommisjon
NOU 2000: 1, Kvoteutvalget
NOU 2006:18, Lavutslippsutvalget
Vs.

Vs. er det andre studioalbumet til grunge-bandet Pearl Jam og ble gitt ut i 1993. Albumet ble en hit med omtrent 6 millioner solgte eksemplarer i USA. Det ble gitt ut fire singler fra albumet; «Go», «Daughter», «Animal» og «Dissident», som alle gjorde det bra kommersielt. Albumet kom på førsteplass på Billboard 200 og holdt den plassen i fem uker, som er det lengste for et Grunge-album noensinne.


== Sporliste ==
Alle sangene er skrevet av Dave Abbruzzese, Jeff Ament, Stone Gossard, Mike McCready og Eddie Vedder.

«Go» – 3:12
«Animal»– 2:49
«Daughter» – 3:55
«Glorified G» – 3:26
«Dissident» – 3:35
«W.M.A.» – 5:59
«Blood» – 2:50
«Rearviewmirror» – 4:44
«Rats» – 4:15
«Elderly Woman Behind the Counter in a Small Town» – 3:15
«Leash» – 3:09
«Indifference» – 5:02


== Kilder ==
Allmusic.com – Vs.


== Eksterne lenker ==
(en) Vs. på Discogs 
(en) Vs. på MusicBrainz 
(en) Vs. på AllMusic
Rec 90

Rec 90 er et plateselskap i Bergen startet i 1990 av Torfinn Nergaard Andersen og Roar Ruus Finsås, da under navnet Selskapet 90. Finsås trakk seg ut allerede året etter, og fra 1992 ble navnet endret fra Selskapet 90 til Rec 90. De har utgitt plater for artister som Poor Rich Ones, Butterfly Garden, Lorraine, William Hut, Magnet, The Low Frequency in Stereo, The Aller Værste, The Vineyards, Erlend Ropstad, Twinklehead, Segrov, Elisabeth Yndestad, Alzheimer/Silverspurs,  Elektrisk Regn.


== Eksterne lenker ==
Hjemmeside
Rec 90 på Myspace
Spanias Grand Prix 2008

Spanias Grand Prix 2008 var det fjerde løpet i Formel 1-sesongen 2008. Det ble arrangert 27. april på Circuit de Catalunya, Barcelona.


== Rapport ==
Kimi Räikkönen vant Spania Grand Prix etter å ha ledet løpet fra start til mål. Felipe Massa sikret andreplassen mens Lewis Hamilton i McLaren tok tredje. Bak disse fulgte Robert Kubica, Mark Webber og Jenson Button. 
Løpet ble preget av Heikki Kovalainen kjørte av banen på den 22. runden og traff dekkbarrieren i høy hastighet. Alt ser imidlertid ut til å ha gått forholdsvis greit med finnen som skal ha fått hjernerystelse og en forstuet albue. 
Felipe Massa hadde en meget god start og passerte Fernando Alonso inn i første sving – Alonso som måtte bryte på sin 34. runde med motorproblemer til stor skuffelse for spanske hjemmefans. 
Seieren gjorde at Räikkönen dro ytterligere i fra i mesterskapet – og han leder nå med 29 poeng foran Hamilton med 20 og Kubica med 19.
Dette var det siste løpet til Super Aguri-teamet.


== Klassifisering ==


=== Kvalifisering ===


=== Løpet ===


== VM-stilling ==


== Eksterne lenker ==
(en) 2008 Spanish Grand Prix – kategori av bilder, video eller lyd på Commons
Arnt Gudleik Hagen

Arnt Gudleik Hagen (født 17. august 1928 i Eid, død 27. mai 2007) var en norsk politiker (Senterpartiet).
Hagen innehadde flere sentrale verv i Senterpartiet. I årene 1956 til 1958 var Hagen fylkessekretær  for Bondepartiet i Troms. Fra 1959 til 1964 var han formann i Senterungdommens Landsforbund. Han var medlem av Senterpartiets sentralstyre og formann for partiets programkomite fra 1973 til 1977.  Hagen ble innvalgt på Stortinget fra Møre og Romsdal i 1965, etter å ha vært vararepresentant siden 1961. Han representerte fylket i 12 år og satt som stortingsrepresentant fram til 1977. I årene 1963–1967 var Hagen også medlem av bystyret i Molde. 
Hagen var utdannet sivilagronom og arbeidet etter endt utdannelse i 1953 et års tid som jordbrukssjef i Vestnes kommune. Han ble deretter i 1955 avdelingssjef i S/L Nord-Norges salgslag i Harstad og Vadsø. I 1958 ble han disponent i Møre og Romsdal Eggsentral, en stilling han hadde til 1973. I årene 1977–1994 var Hagen utbyggingssjef i Møre og Romsdal fylkeskommune.


== Referanser ==


== Eksterne lenker ==
(no) Arnt Gudleik Hagen hos Stortinget 
(no) Arnt Gudleik Hagen hos Norsk senter for forskningsdata
Jigme Thinley

Lyonpo Jigme Yoser Thinley (født 1952 i Bumthang) var Bhutans første statsminister valgt i frie valg. Han satt fra 2008 til 2013.
Thinley er leder for partiet Druk Phuensum Tshogpa («Bhutans anstendige parti») som vant valget i Bhutan 2008, det første demokratiske valget i landet. Partiet vant 44 av 47 seter i det nye underhuset, og Thinley ble 9. april 2008 utnevnt til landets første folkevalgte statsminister.Han har to ganger tidligere vært Bhutans statsminister under den tidligere statsskikken, da kongen regjerte eneveldig, og statsministertittelen roterer mellom regjeringsmedlemmene.  Han var utenriksminister 1998-2003, og  innenriksminister 2003-08.


== Referanser ==


== Eksterne lenker ==
Ministry of Home and Cultural affairs
Druk Phuensum Tshogpa

Druk Phuensum Tshogpa (Bhutans anstendige parti) er et av to tillatte politiske parti i Bhutan.
Partiet ble stiftet 25. juli 2007 som en fusjon mellom All People's Party og Bhutan Peoples United Party. Tidligere statsminister og utenriksminister Jigme Thinley ble 15. august samme år valgt til partiets første leder. Partiet ble godkjent av Bhutans valgkommisjon i oktober 2007.Partiet vant Valget i Bhutan 2008, med 44 av 47 seter i underhuset. Motstanderen Folkets demokratiske parti fikk tre seter.


== Referanser ==


== Se også ==
Bhutans politiske system


== Eksterne lenker ==
(en) Offisielt nettsted